มีเรื่องจะถามคุณค่ะ คือเมื่อเช้านี้เองค่ะ รับประประทานอารหารเช้า ตามปกติ แล้วรับประทานเสร็จ รู้สึกปวดท้อง จุกท้องมากเลยค่ะ ลองไปถ่ายดู มีเลือดออกมา มานิดๆค่ะ ปกติจะ 3 วันถ่ายทีนึง ค่ะ นี่ 4 วันเเล้วค่ะ ปวดท้องมาตลอดเลย 4 วัน ถ่ายมาเเค่นิดเดียวเองค่ะ กังวลว่าจะเป็นอะไรโรคหรือป่าวค่ะ
สวัสดีค่ะ อาการถ่ายมีเลือดปนนั้น หากมีอาการปวดท้องมากร่วมด้วย อาจจะนึกถึงภาวะลำไส้อักเสบหรือติดเชื้อจากการรับประทานอาหารที่ไม่สุกสะอาดได้มาก หรืออาจเกิดจากลำไส้ขาดเลือดทำให้มีลำไส้เน่าและมีเนื้อตาย แต่เป็นสาเหตุที่พบได้น้อยค่ะ สาเหตุอื่นๆของการถ่ายปนเลือดเช่นเป็นริดสีดวงทวาร แต่ก็มักไม่ทำให้ปวดท้อง หรือการมีฝีทวารหนัก แผลปริทวารหนัก ลำไส้ตรงอักเสบ แต่ก็มักไม่ทำให้ปวดท้องเช่นกันดังนั้นเบื้องต้นนึกถึงการติดเชื้อของลำไส้ได้มาก แม้ว่าโดยส่วนใหญ่แล้วจะทำให้ถ่ายเหลวมากกว่าการไม่ถ่าย แนะนำการรับประทานอาหารที่สุกสะอาด ดื่มน้ำมากๆ รับประทานยาแก้ปวดท้องเพื่อบรรเทาอาการได้หากปวดท้องมาติดต่อกัน 4 วันแล้วไม่ทุเลาเลย ควรไปพบแพทย์เพื่อตรวจร่างกายและตรวจเลือดเพิ่มเติม ร่วมกับตรวจบริเวณทวารหนักดูว่ามีแผลหรือริดสีดวงที่ทำให้มีเลือดออกมาร่วมด้วยได้หรือไม่ ถ้ามีการติดเชื้อของลำไส้ที่รุนแรงจนถ่ายเป็นเลือด อาจจะต้องได้รับยาฆ่าเชื้อร่วมไปด้วยค่ะ